
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1670 

22 Αυγούστου 2007 


ΑΠΟΦΑΣΕΙ Σ 

Αριθμι. 10100/Δ3Β/4020 

Αρμόδιες υπηρεσίες ελέγχου για την εφαρμογή των δι¬ 
ατάξεων του ν. 2121/1993 και καθορισμός της διαδι¬ 
κασίας επιβολής και είσπραξης του διοικητικού προ¬ 
στίμου που προβλέπεται στα άρθρα 65Α και 66 του 
εν λόγω νόμου [ν.2121/1993] όπως συμπληρώθηκε με 
το άρθρο 2 του ν. 3524/2007 [ΦΕΚ 15 Α'], 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) των άρθρων 41, 50, 51, 52, 53, 54 και 90 του «Κώδι¬ 
κα Νομοθεσίας για την Κυβέρνηση και τα Κυβερνητικά 
Όργανα», ο οποίος κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α’ 98). 

β) του άρθρου 81 του ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α’ 101). 

γ) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Α’ 57). 

δ) του άρθρου 30 του ν. 3296/2004 «Φορολογία εισο¬ 
δήματος φυσικών και νομικών προσώπων, φορολογικοί 
έλεγχοι και άλλες διατάξεις» (Α’ 253). 

ε) του π.δ. 85/2005 «Οργάνωση της Υπηρεσίας Ειδι¬ 
κών Ελέγχων (ΥΠ.Ε.Ε.) του Υπουργείου Οικονομίας και 
Οικονομικών» (Α’ 122). 

στ) της υπ’ αριθμ. 1067366/930/0006Β/8.7.2005 Α.Υ.Ο.Ο. 
(Β’ 993) «Καθορισμός του χρόνου έναρξης λειτουργίας 
της Υπηρεσίας Ειδικών Ελέγχων (ΥΠ.Ε.Ε.) και του χρόνου 
παύσης της λειτουργίας του Σώματος Δίωξης Οικονο¬ 
μικού Εγκλήματος (Σ.Δ.Ο.Ε.)». 

ζ) της υπ’ αριθμ. 1065455/898/006Β/12.7.2005 Α.Υ.Ο.Ο. 
(Β’ 967) «Καθορισμός κλάδου προσωπικού για την κά¬ 
λυψη θέσεων προϊσταμένων οργανικών μονάδων της 
Υπηρεσίας Ειδικών Ελέγχων (ΥΠ.Ε.Ε.)». 

η) του π.δ. 191/2003 «Οργανισμός Υπουργείου Πολιτι¬ 
σμού» (Α’ 146). 

θ) του π.δ. 437/1985 «Καθορισμός και ανακατανομή των 
αρμοδιοτήτων των Υπουργείων» (Α’ 157). 


ι) Τα άρθρα 65Α και 66 ν. 2121/93 όπως συμπληρώθηκε 
με το άρθρο 2 του ν. 3524/2007 (Α’ 15) 

2. Την ανάγκη τόσο για την αποσυμφόρηση των δι¬ 
καστηρίων από παραβάσεις πλημμεληματικού χαρα¬ 
κτήρα, που η ανεπιφύλακτη καταβολή του διοικητικού 
προστίμου, συνεπάγεται την άρση του αξιοποίνου, όσο 
και για την απεμπλοκή των διωκτικών αρχών, από τις 
διαδικασίες της αυτόφωρης παραπομπής των παρα¬ 
βατών στη δικαιοσύνη, με ότι αυτό συνεπάγεται στη 
παραγωγικότητά τους. 

3. Τη διαπίστωση ότι η επιβολή και είσπραξη των δι¬ 
οικητικών κυρώσεων, λειτουργεί αποτρεπτικά για τους 
παραβάτες, αυξάνει τα έσοδα του Δημοσίου και ταυτό¬ 
χρονα υιοθετεί την απλούστευση των διαδικασιών, που 
έχουν σαν αποτέλεσμα, την καταπολέμηση της γραφει¬ 
οκρατίας, την ταχεία διεκπεραίωση των υποθέσεων και 
την εύρυθμη και αποδοτική λειτουργία των διωκτικών 
και λοιπών εμπλεκομένων Υπηρεσιών της χώρας μας. 

4. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
Προϋπολογισμού, αποφασίζουμε: 

Καθορίζουμε τις αρμόδιες υπηρεσίες ελέγχου και 
εφαρμογής των διατάξεων του ν. 2121/1993, τη διαδικα¬ 
σία και τις αρμόδιες υπηρεσίες επιβολής και είσπραξης 
του διοικητικού προστίμου καθώς και κάθε άλλη σχετική 
λεπτομέρεια σε υλοποίηση και άμεση εφαρμογή των 
διατάξεων των άρθρων 65Α και 66 ν. 2121/1993, όπως 
τροποποιήθηκε και συμπληρώθηκε με το άρθρο 2 του 
ν. 3524/2007 [ΦΕΚ15Α], ως εξής: 

ΑΡΘΡΟ 1 

ΑΡΜΟΔΙΕΣ ΥΠΗΡΕΣΙΕΣ ΕΛΕΓΧΟΥ ΤΗΣ ΕΦΑΡΜΟΓΗΣ 
ΤΩΝ ΔΙΑΤΑΞΕΩΝ ΤΟΥ ν.2121/1993 

α. Η ΥΠ.Ε.Ε. για όλη την επικράτεια 

β. Οι τελωνειακός αρχές στην περιοχή της χωρικής 
τους αρμοδιότητας, σύμφωνα με την ισχύουσα νομο¬ 
θεσία. 

γ. Οι αστυνομικές αρχές, του μεν ΥΠΟΥΡΓΕΙΟΥ ΔΗΜΟ¬ 
ΣΙΑΣ ΤΑΞΗΣ, για όλη την επικράτεια, του δε ΕΜΠΟΡΙΚΗΣ 
ΝΑΥΤΙΛΙΑΣ στην περιοχή της χωρικής τους αρμοδιότη¬ 
τας, σύμφωνα με την ισχύουσα νομοθεσία. 

ΑΡΘΡΟ 2 

ΔΙΑΤΑΞΕΙΣ ΔΙΟΙΚΗΤΙΚΩΝ ΚΥΡΩΣΕΩΝ 

«Μετά το άρθρο 65 του ν. 2121/1993, προστέθηκε νέο 

άρθρο 65Α, με το άρθρο 2 του ν. 3524/2007, όπου ορί¬ 
ζονται τα εξής: 

Α). Αρθρο 65Α Διοικητικές κυρώσεις 

1. Όποιος χωρίς δικαίωμα και κατά παράβαση των 
διατάξεων του παρόντος νόμου αναπαράγει, πωλεί ή 
κατ’ άλλον τρόπο διανέμει στο κοινό ή κατέχει με σκοπό 
διανομής πρόγραμμα ηλεκτρονικού υπολογιστή, ανε¬ 
ξαρτήτως άλλων κυρώσεων, υπόκειται σε διοικητικό 
πρόστιμο ίσο με χίλια (1.000) ΕΥΡΩ για κάθε παράνομο 
αντίτυπο προγράμματος ηλεκτρονικού υπολογιστή. 

2. Πλανόδιος ή στάσιμος (εκτός καταστήματος) που 
καταλαμβάνεται να διανέμει στο κοινό με πώληση ή 
με άλλους τρόπους ή να κατέχει με σκοπό διανομής 
υλικούς φορείς ήχου, στους οποίους έχει εγγράφει 
έργο που αποτελεί αντικείμενο πνευματικής ιδιοκτη¬ 
σίας, υπόκειται σε διοικητικό πρόστιμο ίσο με το γι¬ 
νόμενο των τεμαχίων των παράνομων υλικών φορέων 
που αποτελούν αντικείμενο της προσβολής επί είκοσι 
(20) ΕΥΡΩ ανά τεμάχιο υλικού φορέα ήχου κατά την 
έκθεση κατάσχεσης που συντάσσεται κατά τη σύλληψη 
του δράστη. 

Το ελάχιστο ποσό του διοικητικού προστίμου ορίζεται 
σε χίλια (1.000) ΕΥΡΩ. 

3. Με προεδρικό διάταγμα πού εκδίδεται με πρόταση 
των Υπουργών Οικονομίας και Οικονομικών και Πολιτι¬ 
σμού, μπορεί να αυξομειώνονται τα προβλεπόμενα στις 
παραγράφους 1 και 2 ποσά υπολογισμού και ελάχιστου 
ορίου του διοικητικού προστίμου. 

4. Αρμόδιες για τον έλεγχο της εφαρμογής των δι¬ 
ατάξεων του παρόντος νόμου και την επιβολή των 
προβλεπομένων κυρώσεων είναι η Υπηρεσία Ειδικών 
Ελέγχων[ΥΠ.Ε.Ε.] οι Αστυνομικές και Τελωνειακές Αρ¬ 
χές, οι οποίες μετά τη διαπίστωση της παράβασης, 
ενημερώνουν τους δικαιούχους μέσω του Οργανισμού 
Πνευματικής Ιδιοκτησίας [ Ο.Π.Ι ]. 

5. Με κοινή απόφαση των Υπουργών Οικονομίας και 
Οικονομικών και Πολιτισμού, καθορίζονται η διαδικασία 
επιβολής και είσπραξης του προστίμου, οι αρμόδιες 
υπηρεσίες είσπραξης, καθώς και κάθε άλλη λεπτομέρεια 
για την εφαρμογή του παρόντος. 

Β). ΑΡΘΡΟ 66 ΠΟΙΝΙΚΕΣ ΚΥΡΩΣΕΙΣ 

Στο άρθρο 66 του ν. 2121/1993, όπως ισχύει, προστίθε¬ 
νται παράγραφοι 11,12,13 και 14, ως εξής: 

11. Οταν το αντικείμενο της προσβολής αφορά σε προ¬ 
γράμματα ηλεκτρονικού υπολογιστή, η, κατά τη διάταξη 
της παραγράφου 1 του άρθρου 65Α και υπό τους προ- 
βλεπόμενους όρους, ανεπιφύλακτη καταβολή του διοι¬ 
κητικού προστίμου από τον δράστη έχει ως αποτέλεσμα 
την άρση του αξιοποίνου όταν η προσβολή αφορά σε 
ποσότητα μέχρι πενήντα (50) προγράμματα. 

12. Όταν το αντικείμενο της προσβολής αφορά σε 
υλικούς φορείς ήχου, στους οποίους έχει εγγράφει έργο 
που αποτελεί αντικείμενο πνευματικής ιδιοκτησίας, η, 
κατά τη διάταξη της παραγράφου 2 του άρθρου 65Α 
και υπό τους προβλεπόμενους όρους, ανεπιφύλακτη 
καταβολή του διοικητικού προστίμου από τον δράστη 
έχει ως αποτέλεσμα την άρση του αξιοποίνου όταν 
η προσβολή αφορά σε ποσότητα μέχρι πεντακόσιους 
(500) παράνομους υλικούς φορείς ήχου. 

13. Η καταβολή του προστίμου, καθώς και η άρση 
του αξιοποίνου δεν απαλλάσσουν τους δράστες από 
την υποχρέωση καταβολής των αναλογούντων πνευμα¬ 
τικών και συγγενικών δικαιωμάτων, αποζημιώσεων και 


λοιπών επιβαρύνσεων στους δικαιούχους αυτών κατά 
τις διατάξεις των σχετικών νόμων. 

14.Σε περίπτωση υποτροπής εντός του αυτού οικονο¬ 
μικού έτους, το διοικητικό πρόστιμο που προβλέπεται 
στο άρθρο 65Α διπλασιάζεται.» 

ΑΡΘΡΟ 3. 

ΕΡΓΟ ΤΩΝ ΑΡΜΟΔΙΩΝ ΥΠΗΡΕΣΙΩΝ ΕΛΕΓΧΟΥ ΤΗΣ 
ΕΦΑΡΜΟΓΗΣ ΤΩΝ ΔΙΑΤΑΞΕΩΝ ΤΟΥ ν.2121/1993 

Οι ελεγκτές των παραπάνω αρμοδίων υπηρεσιών, που 
διενεργούν ελέγχους για την εφαρμογή των διατάξεων 
του ν. 2121/1993, όπως τροποποιήθηκε, συμπληρώθηκε 
και ισχύει μέχρι σήμερα, εφόσον διαπιστώσουν παραβά¬ 
σεις των διατάξεων του εν λόγω νόμου και προκειμένου 
να υλοποιήσουν τα άρθρα 65 Α και 66 του ν. 2121/1993 
[όπως συμπληρώθηκε με το άρθρο 2 του ν. 3524/2007], 
προβαίνουν στις ακόλουθες ενέργειες: 

α). Συντάσσουν, ΔΙΑΠΙΣΤΩΤΙΚΗ ΠΡΑΞΗ ΠΑΡΑΒΑΣΗΣ 
στην οποία, εκτός των άλλων, (βλέπε συνημμένο υπό¬ 
δειγμα) αναγράφουν τον αριθμό των παράνομων αντι¬ 
τύπων 

είτε των προγραμμάτων ηλεκτρονικών υπολογιστών, 
συμπεριλαμβανομένων των διακομιστούν [δΟΓνοΓδ] 

είτε των υλικών φορέων ήχου (Θϋδ) 
καθώς και το ύψος του προβλεπόμενου προστίμου συ¬ 
νολικά. 

Σε κάθε περίπτωση παράβασης, το πρόστιμο δεν μπο¬ 
ρεί να είναι μικρότερο των χιλίων [1000] ΕΥΡΩ. 

Σε περίπτωση υποτροπής, εντός του αυτού οικονομι¬ 
κού έτους, το διοικητικό πρόστιμο, [που είναι το γινόμενο 
των παράνομων αντιτύπων, επί το ποσό του προστίμου 
για κάθε παράνομο αντίτυπο] διπλασιάζεται 

Η ενημέρωση των αρμοδίων υπηρεσιών ελέγχου, για 
τους υπότροπους θα γίνεται: 

είτε από τη βάση δεδομένων κάθε αρμόδιας υπη¬ 
ρεσίας ελέγχου, στο τομέα αυτό, μέχρι τη δημιουργία 
κεντρικής βάσης δεδομένων, για όλες τις αρμόδιες υπη¬ 
ρεσίες ελέγχου, 

είτε από τον ΟΡΓΑΝΙΣΜΟ ΠΝΕΥΜΑΤΙΚΗΣ ΙΔΙΟΚΤΗ¬ 
ΣΙΑΣ (Ο.Π.Ι.) που θα τηρεί προς τούτο κεντρική βάση 
δεδομένων, χωριστά για κάθε μια από τις δύο περι¬ 
πτώσεις των παραβάσεων του άρθρου 65 Α , σε ετήσια 
βάση, για όλες τις αρμόδιες υπηρεσίες ελέγχου, που 
θα έχουν πρόσβαση αυτόματα στο σύστημα με κωδικό 
πρόσβασης. 

Η διαπιστωτική πράξη παράβασης, υπογράφεται, από 
τους ελεγκτές των ομάδων ελέγχου των αρμοδίων υπη¬ 
ρεσιών και θεωρείται από τον αρμόδιο προϊστάμενο 
αυτών ή τον αρμόδιο προϊστάμενο της υπηρεσιακής 
μονάδας, που υπηρετούν και επιδίδεται άμεσα στον 
παραβάτη, με ενημέρωσή του, για τις ευεργετικές δια¬ 
τάξεις των άρθρων 65Α και 66 του ν.2121/1993. 

Στις περιπτώσεις παράνομων αντιτύπων προγραμ¬ 
μάτων Η/Υ, συμπεριλαμβανομένων των διακομιστών 
(εθΓνθΓε) των εταιρειών, το πρόστιμο καταλογίζεται εις 
ολόκληρο στο νόμιμο εκπρόσωπο της εταιρείας και 
στο προϊστάμενο της μηχανογράφησης, εφόσον έχει 
ορισθεί υπεύθυνος. 

β). Συντάσσουν ΕΚΘΕΣΗ ΚΑΤΑΣΧΕΣΗΣ με λεπτομερή 
περιγραφή των παράνομων προγραμμάτων Η/Υ ή δια¬ 
κομιστούν [δθΐΛ/θΓδ] ή των παράνομων υλικών φορέων 
ήχου [ΘΩδ]. 

Ειδικά για τα προγράμματα Η/Υ και διακομιστών 
[5θΓνθΓ5]επιτρέπεται η προσωρινή δέσμευση των Η/Υ 
και των εοη/βΓε, για εύλογο χρόνο και πάντως για όσο 
χρονικό διάστημα διαρκεί η έρευνα, προς άρση της 
αμφισβήτησης, μέχρι να κληθεί πραγματογνώμονας, 
σύμφωνα με τα οριζόμενα στα άρθρα 183 έως 203 του 
κώδικα ποινικής δικονομίας, για την σύνταξη της προ- 
βλεπόμενης έκθεσης και την αποδεδειγμένη διαπίστωση 
των παράνομων προγραμμάτων. 

Κατ’ εξαίρεση στις περιπτώσεις που στους Η/Υ και 
διακομιστές έχουν εγκατασταθεί προσωπικά δεδομέ¬ 
να, θα πρέπει να προηγηθεί της δέσμευσης, άδεια της 
αρμόδιας ανεξάρτητης αρχής, εκτός εάν από την εν 
λόγω αρχή ή από ειδικές διατάξεις, έχει ρυθμισθεί δι¬ 
αφορετικά το θέμα αυτό. 

γ). Επιδίδουν, σε κάθε περίπτωση [καταβολής ή μη του 
προστίμου] ΚΛΗΣΗ ΠΡΟΣ ΑΚΡΟΑΣΗ ΤΟΥ ΠΑΡΑΒΑΤΗ, 
σύμφωνα με τις διατάξεις του άρθρου 6 του ν. 2690/1999, 
[όπως το συνημμένο υπόδειγμα στο ΠΑΡΑΡΤΗΜΑ II] και 
λαμβάνουν εγγράφως τις απόψεις του παραβάτη, μέσα 
στη προθεσμία της αυτόφωρης διαδικασίας. 

Οι απόψεις του παραβάτη αφορούν το διοικητικό πρό¬ 
στιμο, είναι ανεξάρτητες της απολογίας του παραβάτη 
για την ποινική διαδικασία και αντίγραφο αυτών: 

στη μεν περίπτωση καταβολής του προστίμου, προ- 
σαρτώνται στη διαπιστωτική πράξη παράβασης, και 
αποστέλλονται στην αρμόδια Δ.Ο.Υ. Ή ΤΕΛΩΝΕΙΟ, εί¬ 
σπραξης του προστίμου, 

στη δε περίπτωση άρνησης της άμεσης καταβολής 
του προστίμου, αποστέλλονται στην αρμόδια υπηρεσία 
έκδοσης της καταλογιστικής πράξης, μαζί με αντίγραφο 
του αποδεικτικού κλήσης προς ακρόαση του παραβά¬ 
τη. 

δ). Λαμβάνουν από τον παραβάτη την ΥΠΕΥΘΥΝΗ ΔΗ¬ 
ΛΩΣΗ του άρθρου 8 του ν. 1599/1986, περί ανεπιφύλα¬ 
κτης και άμεσης καταβολής, του διοικητικού προστίμου 
και παραίτησής του από τα ένδικα μέσα. 

ΑΡΘΡΟ 4 

ΠΕΡΙΠΤΩΣΕΙΣ ΜΗ ΑΡΣΗΣ ΤΟΥ ΑΞΙΟΠΟΙΝΟΥ 

Το αξιόποινο δεν αίρεται και συνεπώς εφαρμόζονται 
οι διαδικασίες, τόσο των ποινικών κυρώσεων όσο και 
των διοικητικών κυρώσεων, στις παρακάτω περιπτώ¬ 
σεις: 

α. Στις παραβάσεις, του άρθρου 66 του ν. 2121/1993, 
που τελούνται ΚΑΤ’ ΕΠΑΓΓΕΛΜΑ ή ΣΕ ΕΜΠΟΡΙΚΗ ΚΛΙ¬ 
ΜΑΚΑ ή ο υπαίτιος είναι ΙΔΙΑΙΤΕΡΑ ΕΠΙΚΙΝΔΥΝΟΣ, που 
είναι παραβάσεις κακουργηματικού χαρακτήρα και επι¬ 
βάλλεται κάθειρξη μέχρι 10 ετών. 

β. Όταν ο πλανόδιος ή στάσιμος (εκτός καταστήμα¬ 
τος) καταλαμβάνεται να διανέμει στο κοινό με πώληση 
ή με άλλους τρόπους ή να κατέχει με σκοπό διανομής 
υλικούς φορείς εικόνας ή εικόνας και ήχου [Ωνϋε] 

είτε αμιγώς, 

είτε ταυτόχρονα με υλικούς φορείς ήχου [Οϋε] ή με 
προγράμματα Η/Υ, που αποτελούν αντικείμενα προ¬ 
στασίας δικαιωμάτων πνευματικής ιδιοκτησίας. Στη 
περίπτωση αυτή, το αξιόποινο αίρεται μόνο για τους 
υλικούς φορείς ήχου [ΟΩε] ή για τα προγράμματα των 
Η/Υ, εφόσον το αντικείμενο της προσβολής αφορά μέχρι 
πενήντα (50) προγράμματα Η/Υ και μέχρι πεντακόσιους 
(500) υλικούς φορείς ήχου και ο παραβάτης καταβάλλει 
άμεσα και ανεπιφύλακτα το προβλεπόμενο διοικητικό 
πρόστιμο. 


ΑΡΘΡΟ 5 

ΑΡΜΟΔΙΕΣ ΥΠΗΡΕΣΙΕΣ ΕΠΙΒΟΛΗΣ ΚΑΙ ΕΙΣΠΡΑΞΗΣ 
ΤΩΝ ΔΙΟΙΚΗΤΙΚΩΝ ΚΥΡΩΣΕΩΝ. 

Στις παραβάσεις της νομοθεσίας περί πνευματικής 
ιδιοκτησίας, η δίωξη είναι αυτεπάγγελτη. 

Οι διατάξεις των άρθρων 65 Α και 66 του ν. 2121/1993, 
ορίζουν ότι για παραβάσεις: 

μέχρι 50 προγράμματα Η/Υ ή διακομιστών και 

μέχρι 500 υλικούς φορείς ήχου (ΟΩς) 
παρέχεται η ευχέρεια στους παραβάτες και πάντα μέσα 
στην προθεσμία της αυτόφωρης διαδικασίας να κατα¬ 
βάλλουν, το αναλογούν σε κάθε περίπτωση, διοικητικό 
πρόστιμο και να παραιτηθούν από την άσκηση ενδίκων 
μέσων. 

Στη περίπτωση εφαρμογής της εν λόγω διάταξης, 
αίρεται το αξιόποινο και συνεπώς δεν ασκείται ποινική 
δίωξη. 

Η καταβολή του προστίμου, και ως εκ τούτου η άρση 
του αξιοποίνου, δεν απαλλάσσουν τους δράστες από 
την υποχρέωση καταβολής των αναλογούντων πνευ¬ 
ματικών και συγγενικών δικαιωμάτων, αποζημιώσεων 
και λοιπών επιβαρύνσεων στους δικαιούχους αυτών 
κατά τις διατάξεις των σχετικών νόμων και προς τούτο 
όλες οι αρμόδιες αρχές ελέγχου, σε κάθε περίπτωση 
παράβασης του εν λόγω άρθρου 65Α, θα πρέπει να 
κοινοποιούν στον Οργανισμό Πνευματικής Ιδιοκτησίας 
[Ο.Π.Ι.] πλήρη στοιχεία των περαιωμένων παραβάσεων 
[υποθέσεων] αφενός για την ενημέρωση των δικαιούχων 
και αφετέρου για την διαρκή ενημέρωση της κεντρικής 
βάσης δεδομένων στο τομέα αυτό. 

Σε διαφορετική περίπτωση [δηλαδή άρνηση της άμε¬ 
σης και ανεπιφύλακτης καταβολής του προστίμου] η 
ποινική διαδικασία συνεχίζεται κανονικά. 

Αρμόδιες υπηρεσίες για την επιβολή των διοικητικών 
κυρώσεων, ορίζονται: 

Οι Περιφερειακές και Επιχειρησιακές Δ/νσεις της 
ΥΠ.Ε.Ε. και τα ΤΕΛΩΝΕΙΑ 

στη χωρική αρμοδιότητα των οποίων, διαπράχθηκε η 
παράβαση 

Αρμόδιες υπηρεσίες για την είσπραξη των διοικητι¬ 
κών κυρώσεων, ορίζονται: 

οι χωρικά αρμόδιες Δ.Ο.Υ. και 

τα ΤΕΛΩΝΕΙΑ. 

Στις περιπτώσεις της ανεπιφύλακτης και άμεσης 
καταβολής του διοικητικού προστίμου παρέχεται η ευ¬ 
χέρεια στις αρμόδιες ΔΟΥ ή ΤΕΛΩΝΕΙΑ, λόγω της αυ¬ 
τόφωρης διαδικασίας, με ότι αυτό συνεπάγεται για την 
έκδοση χωριστής καταλογιστικής πράξης και απολογίας 
του παραβάτη, να χρησιμοποιείται ως διοικητική πράξη 
επιβολής του προστίμου, αντίγραφο της διαπιστωτικής 
πράξης παράβασης, με συνημμένη σ’ αυτή αντίγραφο 
της απολογίας του παραβάτη ή των απολογιών των πα¬ 
ραβατών, που θα συντάσσονται από την αρμόδια αρχή 
ελέγχου και να προβαίνουν απ’ευθείας στην είσπραξη 
του διοικητικού προστίμου, το ύψος του οποίου συνολι¬ 
κά αναφέρεται στην εν λόγω διαπιστωτική πράξη. 

Μετά την καταβολή του προστίμου, ΣΤΗΝ ΑΡΜΟΔΙΑ 
ΔΟΥ Ή ΤΟ ΤΕΛΩΝΕΙΟ, το εκδιδόμενο ΑΠΟΔΕΙΚΤΙΚΟ 
ΕΙΣΠΡΑΞΗΣ, αποτελεί για την αρμόδια υπηρεσία δια¬ 
πίστωσης της παράβασης, αποδεικτικό στοιχείο κατα¬ 
βολής του προστίμου και πίστωσης του φακέλου της 
εν λόγω υπόθεσης. 

Στη περίπτωση αυτή [είσπραξης του προστίμου] τα 

κατασχεθέντα, καταστρέφονται από τις αρμόδιες υπη¬ 
ρεσίες κατάσχεσης, με τη σύνταξη πρωτοκόλλου κατα¬ 
στροφής, το οποίο θα προσυπογράφεται και από τον 
παραβάτη, σύμφωνα με τις διαδικασίες καταστροφής 
υλικών κυριότητας του Δημοσίου. 

Οι αρμόδιες υπηρεσίες ελέγχου, μετά τη συμπλήρωση 
του φακέλου κάθε υπόθεσης, που γίνεται εφαρμογή των 
άρθρων 65Α και 66 του ν. 2121/1993: 

• Με το αποδεικτικό είσπραξης, 

• την υπεύθυνη δήλωση του παραβάτη περί παραίτη¬ 
σής του από τα ένδικα μέσα 

• και το πρωτοκόλλο καταστροφής των κατασχε- 
θέντων, 

προβαίνουν σε πίστωση της έκθεσης κατάσχεσης και 
η υπόθεση λογίζεται περαιωθείσα και αρχειοθετείται. 

ΑΡΘΡΟ 6 

ΠΕΡΙΠΤΩΣΕΙΣ ΑΡΝΗΣΗΣ ΤΗΣ ΑΜΕΣΗΣ ΚΑΙ 

ΑΝΕΠΙΦΥΛΑΚΤΗΣ ΚΑΤΑΒΟΛΗΣ ΤΟΥ ΔΙΟΙΚΗΤΙΚΟΥ 
ΠΡΟΣΤΙΜΟΥ 

Στις περιπτώσεις άρνησης της άμεσης και ανεπιφύ¬ 
λακτης καταβολής του διοικητικού προστίμου, η ποινι¬ 
κή διαδικασία συνεχίζεται κανονικά από τις αρμόδιες 
υπηρεσίες ελέγχου. 

Στην μηνυτήρια αναφορά θα πρέπει να μνημονεύο¬ 
νται: 

• το ακριβές ποσό του διοικητικού προστίμου, και 

• η άρνηση της άμεσης και ανεπιφύλακτης καταβολής 
του προστίμου, που αποτελεί έσοδο του δημοσίου, 

Σε κάθε περίπτωση άρνησης της άμεσης και ανεπι¬ 
φύλακτης καταβολής του προστίμου, η έκδοση κατα- 
λογιστικής πράξης, είναι πλέον υποχρεωτική, και θα 
εκδίδεται μόνο από τις χωρικά αρμόδιες Περιφερειακές 
και Επιχειρησιακές Δ/νσεις της ΥΠ.Ε.Ε. για όλες τις υπη¬ 
ρεσίες ελέγχου, πλην των ΤΕΛΩΝΕΙΩΝ τα οποία για τις 
υποθέσεις τους, θα εκδίδουν οίκοθεν τις καταλογιστικές 
πράξεις. 

Στις περιπτώσεις αυτές, οι υπηρεσίες ελέγχου, θα 
διαβιβάζουν στις προαναφερόμενες αρμόδιες υπηρεσίες 
έκδοσης των καταλογιστικών πράξεων, αντίγραφο της 
διαπιστωτικής πράξης παράβασης καθώς και αντίγρα¬ 
φο της απολογίας του παραβάτη [που στην ουσία έχει 
ληφθεί για την καταλογιστική πράξη] για την νόμιμη 
έκδοση της καταλογιστικής πράξης. 

Για την άμεση έκδοση της καταλογιστικής πράξης και 
την εν συνεχεία νόμιμη επίδοση αυτής, είναι απαραίτητο 
να αναγράφονται τα πλήρη στοιχεία του παραβάτη, της 
διεύθυνσής του, και του αριθμού του φορολογικού του 
μητρώου.[Α.Φ.Μ. ] 

ΑΡΘΡΟ 7 

ΔΙΑΔΙΚΑΣΙΕΣ ΚΑΤΑΒΟΛΗΣ ΚΑΙ ΕΙΣΠΡΑΞΗΣ 
ΤΩΝ ΔΙΟΙΚΗΤΙΚΩΝ ΚΥΡΩΣΕΩΝ [ΠΡΟΣΤΙΜΩΝ] 

Η καταβολή των προστίμων, όταν οι παραβάτες δη¬ 
λώνουν την ανεπιφύλακτη και άμεση καταβολή τους, 
γίνεται: 

Τις μεν εργάσιμες ημέρες και ώρες, στις χωρικά αρ¬ 


μόδιες ΔΟΥ ή ΤΕΛΩΝΕΙΑ. 

Τις δε απογευματινές ώρες καθώς και τις αργίες και 
εξαιρέσιμες στο πλησιέστερο, του τόπου παράβασης 
ΤΕΛΩΝΕΙΟ 24ωρης λειτουργίας. 

Εάν αυτό δεν είναι δυνατόν, για διάφορους λόγους, 
και εφόσον υπάρχει έγκριση του αρμόδιου Εισαγγελέα, 
για πέραν του 24ώρου κράτηση, το πρόστιμο καταβάλ¬ 
λεται την αμέσως επόμενη εργάσιμη ημέρα (από τις 
αργίες και εξαιρέσιμες) στις προαναφερόμενες χωρικά 
αρμόδιες ΔΟΥ ή ΤΕΛΩΝΕΙΑ. 

Διαφορετικά, θα ακολουθείται η διαδικασία ποινικής 
δίωξης, όπως θα συνέβαινε, πριν την επιβολή του διοι¬ 
κητικού προστίμου. 

ΑΡΘΡΟ 8 

ΔΙΑΔΙΚΑΣΙΕΣ ΒΕΒΑΙΩΣΗΣ ΔΙΟΙΚΗΤΙΚΩΝ ΚΥΡΩΣΕΩΝ 
[ΠΡΟΣΤΙΜΩΝ] ΣΤΙΣ ΑΡΜΟΔΙΕΣ Δ. Ο.Υ 

Μετά την τελεσιδικία της καταλογιστικής πράξης, 
συντάσσεται από τις αρμόδιες υπηρεσίες έκδοσης των 
εν λόγω καταλογιστικών πράξεων, χρηματικός κατάλο¬ 
γος, με τα απαραίτητα στοιχεία και αποστέλλεται για 
βεβαίωση στην αρμόδια ΔΟΥ του υποχρέου. 

Απαραίτητη προϋπόθεση, προς τούτο, είναι ο παρα¬ 
βάτης να διαθέτει Α.Φ.Μ. 

Γ ια το λόγο αυτό, οι αρμόδιες υπηρεσίες ελέγχου, σε 
περίπτωση άρνησης καταβολής του προστίμου, από 
παραβάτες, που δεν διαθέτουν Α.Φ.Μ., θα πρέπει να το 
μνημονεύουν στη δικογραφία, με την επισήμανση ότι το 
διοικητικό πρόστιμο, όταν τελεσιδικήσει, δεν θα μπορεί 
να βεβαιωθεί στην αρμόδια Δ.Ο.Υ., για είσπραξη. 

Το ποσό του διοικητικού προστίμου εισάγεται ως 
δημόσιο έσοδο. 

[ΚΑΕ 3739], 

Παρακαλούνται οι αρμόδιες υπηρεσίες ελέγχου κα¬ 
θώς και οι αρμόδιες υπηρεσίες επιβολής και είσπραξης 
του διοικητικού προστίμου να ενημερώσουν σχετικά, 
όλες τις αρχές τους, κατά λόγο αρμοδιότητας. 

ΑΡΘΡΟ 9 
ΕΝΑΡΞΗ ΙΣΧΥΟΣ 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Ιουλίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΩΡΓΙΟΣ ΒΟΥΛΓΑΡΑΚΗΣ 

ΠΑΡΑΡΤΗΜΑ I 

ΤΟ ΠΑΡΟΝ ΥΠΟΔΕΙΓΜΑ ΑΠΟΤΕΛΕΙ ΑΝΑΠΟΣΤΑΤΟ ΤΜΗΜΑ ΤΟΥ 
ΑΡΘΡΟΥ 3 ΤΗΣ ΑΡΙΘΜ. ΠΡΩΤ, 10100/Δ3Β/4020/27-07-2007 ΚΟΙΝΗΣ 
ΑΠΟΦΑΣΗΣ ΥΠΟΥΡΓΩΝ ΟΙΚΟΝΟΜΙΑΣ & ΟΙΚΟΝΟΜΙΚΩΝ ΚΑΙ 
ΠΟΛΙΤΙΣΜΟΥ 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ. 

ΥΠΗΡΕΣΙΑ.Ταχ. Δ/νση: 

Πληροφορίες: Τηλέφωνο: 

ΔΙΑΠΙΣΤΩΤΙΚΗ ΠΡΑΞΗ ΠΑΡΑΒΑΣΗΣ 

ΤΩΝ ΑΡΘΡΩΝ 65 Α ΚΑΙ 66 ΤΟΥ Ν.2121/1993, ΟΠΩΣ ΤΡΟΠΟΠΟΙΗΘΗΚΑΝ ΜΕ 
ΤΟ ΑΡΘΡΟ 2 ΤΟΥ Ν. 3524/2007 (ΦΕΚ 15 Α ’) 

Σήμερα την.του μηνάς. του έτους. 

ημέρα.και ώρα.οι υπογεγραμμένοι υπάλληλοι: 

1 . 


2 . 


3. 

κατά τον έλεγχο .. 

[πλήρη στοιχεία παραβάτη].... 

έδρα/κατοικία.οδός.αριθ, 

με ΔΑ.Τ.και Α.Φ.Μ. 

διαπιστώσαμε τις παρακάτω παραβάσεις 


. Οι πράξεις του προαναφερόμενου 

υπαιτίου συνιστούν παράβαση η οποία προβλέπεται και τιμωρείται σύμφωνα με τις 

διατάξεις των άρθρων 65 Α και 66 του Ν. 2121/93 παράγραφοι.και 

επί πλέον με διοικητικό πρόστιμο ίσο με το γινόμενο των τεμαχίων των παράνομων 

.επί.ΕΥΡΩ ανά τεμάχιο, σύμφωνα με την έκθεση κατάσχεσης. 

Σύνολο προστίμου (ολογράφως). ΕΥΡΩ 

Ελάχιστο σύνολο του προς είσπραξη προστίμου ΧΙΛΙΑ [1000 ] ΕΥΡΩ. 

Προσαρτάται αντίγραφο της απολογίας του υπαιτίου. 

Μετά την απολογία του υπαιτίου, την βεβαίωση της παράβασης και της 
διαπίστωσης της ταυτότητας του κατηγορούμενου, του απαγγέλθηκε η δέουσα 
κατηγορία και ρωτήθηκε σχετικά. 

ΟΙ ΕΛΕΓΚΤΕΣ 


1 . 


2 . 


3. 


ΘΕΩΡΗΘΗΚΕ 

ΠΑΡΑΡΤΗΜΑ II 

ΤΟ ΠΑΡΟΝ ΥΠΟΔΕΙΓΜΑ ΑΠΟΤΕΛΕΙ ΑΝΑΠΟΣΤΑΤΟ ΤΜΗΜΑ ΤΟΥ 
ΑΡΘΡΟΥ 3 ΤΗΣ ΑΡΙΘΜ. ΠΡΩΤ, 10100/Δ3Β/4020/27-07-2007 ΚΟΙΝΗΣ 
ΑΠΟΦΑΣΗΣ ΥΠΟΥΡΓΩΝ ΟΙΚΟΝΟΜΙΑΣ & ΟΙΚΟΝΟΜΙΚΩΝ ΚΑΙ 
ΠΟΛΙΤΙΣΜΟΥ 

ΕΛΛΗΝΙΚΗ ΔΗΜΟΚΡΑΤΙΑ .2007 

ΑΡ. ΠΡΩΤ. 


ΥΠΟΥΡΓΕΙΟ. 

ΠΡΟΣ: 


ΥΠΗΡΕΣΙΑ. 

ΜΕ Α.Φ.Μ 


ΔΙΕΥΘΥΝΣΗ. 

ΚΑΙ Α. Δ. Τ. 


Ταχ.Δ/νση : 

ΤΑΧ. Δ/ΝΣΗ: 


Πληρ: 

Οδός. 


Τηλ: 

Πόλη . 

.. Νομός.. 

ΡΑΧ: 

Ταχ. Κωδ. 



ΘΕΜΑ: ΚΛΗΣΗ ΓΙΑ ΥΠΟΒΟΛΗ ΑΠΟΨΕΩΝ, 

[ ΣΥΜΦΩΝΑ ΜΕ ΤΟ ΑΡΘΡΟ 6 ΤΟΥ Ν. 2690/1999 ] 

Όπως γνωρίζετε, κατά τον έλεγχο που διενεργήθηκε (στην επιχείρησή σας/ στον 
ίδιο). 

από αρμόδια όργανα της υπηρεσίας μας. 

στις... 

διαπιστώθηκαν αυτόφωρες παραβάσεις, που προβλέπονται και τιμωρούνται με τις 
διατάξεις των άρθρων 66 και 65 Α του Ν.2121/1993. 

Για το λόγο αυτό, καλείστε μέσα στη προθεσμία της αυτόφωρης διαδικασίας, να 
υποβάλετε εγγράφως τις απόψεις σας, προς την αρμόδια αρχή διαπίστωσης της 
παράβασης, προκειμένου να ληφθούν υπόψη για την επιβολή ή μη, των 
προβλεπομένων διοικητικών κυρώσεων. 

Επιδόθηκε αντίγραφο: Ο ΠΡΟΪΣΤΑΜΕΝΟΣ 

Στ. ΤΉΣ ΔΙΕΥΘΥΝΣΗΣ 

Σήμερα την . 

Ημερα. και ώρα. 

Ο ΕΠΙΔΟΥΣ Ο ΠΑΡΑΒΑΒΩΝ 

[ονοματεπώνυμο και υπογραφή] 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιηή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ϊηΐβπκΐ: Η11ρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·αι - 6-πΐ3ίΙ: νν?1)Γίΐ35ΐ:6ΐ , .ί1ί5>ί1.ί|ΐ· 

































